На основу чл. 55.став 1. тачка 2), чл. 57. и 60. Закона о јавним набавкама (Сл.гласник РС бр. 124/2012,68/15), и Одлуке о покретању поступка јавне набавке ЈН ВВ 02/20 бр.844 од 05.03.2020.године

ЈКП "Чистоћа" Краљево,

објављује

**П О З И В**

**ЗА ПОДНОШЕЊЕ ПОНУДА У ОТВОРЕНОМ ПОСТУПКУ ЈАВНЕ НАБАВКЕ са циљем закључења оквирног споразума**

**Предмет јавне набавке ЈН ВВ 02/20 су услуге: УСЛУГЕ АНГАЖОВАЊА РАДНИКА ПРЕКО АГЕНЦИЈЕ**

Ознака из општег речника набавки: 79600000 – Услуге запошљавања

Право учешћа у поступку јавне набавке ЈН ВВ 02/20 имају сви понуђачи који испуњавају услове прописане чланом 75.и 76. Закона о јавним набавкама односно конкурсном документацијом наручиоца, уколико доставе доказе о испуњености услова сходно члану 77. Закона о јавним набавкама и осталих услова наведених у конкурсној документацији.

Отворени поступак јавне набавке се спроводи ради закључења оквирног споразума **са једним понуђачем**, на годину дана. Оквирни споразум ће бити закључен на процењену вредност јавне набавке, с тим да наручилац није у обавези да реализује целокупни износ из оквирног споразума, већ ће исти реализовати у складу са стварним потребама.

Конкурсном документацијом ближе су одређени услови за учешће у поступку, као и начин доказивања испуњености услова.

Наручилац ће донети одлуку о закључењу оквирног споразума са 1 (једним) понуђачем чија понуда буду оцењена као прихватљива у смислу члана 3. Став 1. Тачка 33.

Избор најповољније понуде ће се извршити применом критеријума „најнижа понуђена цена“:

Уколико две или више понуда имају исту понуђену цену, као најповољнија биће изабрана понуда оног Понуђача који је понудио дужи рок плаћања

Уколико и тада буде било понуда са истом понуђеном ценом, истим роком плаћања предност ће имати понуда која садржи краћи рок за упућивање извршиоца на ангажовање код наручиоца.

Уколико ни након примене горе наведених резервних елемената критеријума није могуће донети одлуку о додели уговора, наручилац ће уговор доделити Понуђачу који буде извучен путем жреба. Наручилац ће писмено обавестити све Понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену , исти рок плаћања и исти рок за упућивање извршиоца на ангажовање код наручиоца. Извлачење путем жреба наручилац ће извршити јавно, у присуству Понуђача, и то тако што ће називе Понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор.

Понуђачима који не присуствују овом поступку, наручилац ће доставити записник извлачења путем жреба

Понуда понуђача не може бити одбијена као неприхватљива из разлога што збир укупно понуђене цене без ПДВ-а може прећи износ процењене вредности на коју се уговор закључује јер наручилац задржава право да у периоду важења Оквирног споразума, утврђује коначан број ангажованих лица за рад на наведеним пословима, који може бити и већи и мањи, у зависности од смањења, односно повећања обима одговарајуће врсте послова, а све до укупно уговорене вредности Оквирног споразума.

овом поступку, наручилац ће доставити записник извлачења путем жреба

**Сви заинтересовани понуђачи могу бесплатно преузети конкурсну документацију на Порталу јавних набавки и на интернет страници наручиоца www.cistocakv.com**

Увид у конкурсну документацију, као и преузимање исте може се извршити и у просторијама наручиоца **ЈКП „Чистоћа“ Краљево, Жичка 10в** сваког радног дана од 07 часова до 14 часова.

Сва обавештења везана за предметну јавну набавку (обавештење о продужењу рока за подношење понуда, обавештење о изменама и допунама конкурсне документације, обавештење о додатним информацијама, појашњењима или одговорима на питања понуђача и сл.) Наручилац ће благовремено објављивати на Порталу јавних набавки и на својој интернет страници.

Наручилац не сноси одговорност уколико понуђач нема сазнања о објављеним документима на Порталу за јавне набавке из претходног става

Понуде се подносе на преузетим обрасцима из конкурсне документације у запечаћеној коверти са обавезном назнаком на предњој страни

**,,Понуда за јавну набавку** **УСЛУГЕ АНГАЖОВАЊА РАДНИКА ПРЕКО АГЕНЦИЈЕ бр. ЈН ВВ 02/20- НЕ ОТВАРАТИ”.**

На полеђини коверте обавезно мора бити наведен назив, адреса и број телефона - факса понуђача, као и име особе за контакт.

Рок за достављање понуда је 30 дана од дана објављивања Позива на Порталу јавних набавки , односно до **06.04.2020.**. године до **11.00** часова

Јавно отварање понуда извршиће се последњег дана рока за достављање понуда, без посебног позива понуђачима, односно до **06.04.2020.** године у **12.00** часова у пословним просторијама ЈКП "Чистоћа" Краљево , Жичка 10В.

Уколико рок истиче на дан који је нерадан или дан државног празника, као последњи дан наведеног рока сматраће се први следећи радни дан до 11.00 часова, а благовременим ће се сматрати све понуде које у наведеном року стигну у управну зграду наручиоца

Овлашћени представници понућача, који присуствују отварању понуда дужни су да приликом јавног отварања понуда доставе оверено пуномоћје или други доказ о својству заступника.Уколико отварању понуда присуствује законски заступник понуђача, неопходно је да се као такав легитимише путем извода из АПР-а и личних докумената (лична карта, пасош, возачка дозвола и др.)

Неблаговремене, незапечаћене и некомплетне понуде неће бити разматране и по окончању поступка отварања биће враћене понуђачу уз повратницу са назнаком да је иста поднета неблаговремено, незапечаћено и/или некомплетно.

Одлука о додели уговора ће бити донета у року од 10 (десет) дана од дана јавног отварања понуда.

Заинтересовано лице може, у писаном облику (путем поште на адресу наручиоца ЈКП Чистоћа Краљево, Жичка 10 В,електронске поште на е-маил: bojana.cistoca@gmail.com или путем факса 036/362-202) тражити од наручиоца додатне информације или појашњења у вези са припремањем понуде, најкасније 5 дана пре истека рока за подношење понуде и то радним данима у радно време од 06.30 до 14.30.

Пријем и потврда пријема електронске поште врши се само у оквиру радног времена ЈКП Чистоћа Краљево. Уколико је електронска пошта стигла ван радног времена, као дан пријема рачуна се први следећи радни дан када ће бити и потврђен пријем

Наручилац ће у року од 3 (три) дана од дана пријема захтева за додатним информацијама или појашњењима конкурсне документације, одговор објавити на Порталу јавних набавки и на својој интернет страници.

Особа за контакт Бојана Пандрц, (е-маил: bojana.cistoca@gmail.com)